Tróndur Patursson ble født i Kirkjubøur på Færøyene i 1944, som sønn av Jóannes Patursson d.y. (sønn av Jóannes Patursson) og hans kone Malan. Etter et par vintres privat undervisning hos Ingálvur av Reyni videreutdannet han seg i København 1965–1966, hvor han fikk tegneundervisning hos Hans Christian Høyer på Glyptoteket. Senere gikk han på Statens håndverks- og kunstindustriskole i Oslo 1966–1967, var en tid i lære hos billedhuggeren Ståle Kyllingstad, og ble deretter opptatt på ved Statens kunstakademi i Oslo, hvor han gikk i tre år. Han holdt sin første separatutstilling på Listasavn Føroya i Tórshavn i 1973.